L 314/100 Jurnalul Oficial al Uniunii Europene 1.12.2009 DECIZIA COMISIEI din 30 noiembrie 2009 privind autorizarea statelor membre de a prelungi autorizațiile provizorii acordate pentru noile substanțe active metaflumizonă și gama-cihalotrin [notificată cu numărul C(2009) 9366] (Text cu relevanță pentru SEE) (2009/865/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fito- sanitar (), în special articolul 8 alineatul (1) paragraful al patrulea, întrucât: În conformitate cu articolul 6 alineatul (2) din Directiva 91/414/CEE, în martie 2005 Regatul Unit a primit o cerere înaintată de BASF Agro S.A.S. France în vederea includerii substanţei active metaflumizonă în anexa I la Directiva  91/414/CEE.  Decizia 2006/517/CE a Comisiei () a confirmat faptul că dosarul era complet şi că respecta cerințele privind datele şi informațiile din anexele II şi III la directivă. În august 2001, Regatul Unit a primit o cerere înaintată de Pytech Chemicals GMbH privind substanța gamma- cihalotrin. Decizia 2004/686/CE a Comisiei() a confirmat faptul că dosarul era complet, din punctul de vedere al respectării cerințelor privind datele şi infor- mațiile din anexele II și III la Directiva 91/414/CEE. Confirmarea faptului că dosarele sunt complete era necesară pentru a permite examinarea lor detaliată și pentru a oferi statelor membre posibilitatea de a acorda autorizații provizorii, pentru perioade de până la trei ani, pentru produse de uz fitosanitar care conțin substanțele active respective, respectând în acelaşi timp prevederile articolului 8 alineatul (1) din Directiva 91/414/CEE și, în special, prevederea privind evaluarea detaliată a substanțelor active și a produselor de uz fitosanitar în conformitate cu cerințele directivei. 230, 19.8.1991, p. 1. JOL JO L 201, 25.7.2006, p. 34. JOL 313, 12.10.2004, p. 21. (4) Au fost evaluate efectele acestor substanțe active asupra sănătății omului și asupra mediului înconjurător, în conformitate cu prevederile articolului 6 alineatul (2) din Directiva 91/414/CEE, pentru uzajul indicat de soli- citanți. Statul membru raportor a prezentat Comisiei proiectele rapoartelor de evaluare respective la 15 aprilie 2008 (pentru metaflumizonă) și la 25 ianuarie pentru 2008 (gamma-cihalotrin). În urma prezentării rapoartelor de evaluare de către statul membru raportor, s-a constatat pentru fiecare caz nece- sitatea furnizării unor informaţii suplimentare de către solicitanți și a examinării de către statul membru raportor a respectivelor informații şi a prezentării evaluării sale. Aşadar, examinarea dosarelor este în curs, iar evaluarea nu va putea fi finalizată înainte de expirarea termenului de trei ani menţionat la articolul 8 alineatul (1) primul paragraf din Directiva 91/414/CEE. Întrucât evaluările nu au evidențiat până în prezent niciun pericol imediat, statele membre ar trebui să bene- ficieze de posibilitatea de a prelungi autorizațiile provizorii acordate pentru produsele de uz fitosanitar care conțin substanța activă respectivă pentru o perioadă de 24 de luni, în conformitate cu prevederile articolului 8 din Directiva 91/414/CEE pentru a permite astfel continuarea examinării dosarelor. Se prevede ca procesul de evaluare și decizional privind elaborarea unei decizii pentru posibila includere a unei anexe I pentru metaflumizonă și gamma-cihalotrin să fie finalizat în 24 de luni. Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Statele membre pot prelungi autorizațiile provizorii pentru produsele de uz fitosanitar care conţin metaflumizonă sau gamma-cihalotrin pentru o perioadă care să nu depăşească 24 de luni de la data adoptării prezentei decizii.